BASES I CONVOCATÒRIA BEQUES TFM-ODS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4587)
  + [Valencià](/va/acuerdo/4587)






Selector de idioma

Leer

* [Español](/es/acuerdo/4587)
* [Valencià](/va/acuerdo/4587)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES I CONVOCATÒRIA BEQUES TFM-ODS[Butlletí Oficial Universitat d'Alacant](/ca/Publicacion)
============================================================================================

Secretaria General

Butlletí Oficial Universitat d'Alacant





BASES I CONVOCATÒRIA BEQUES TFM-ODS

Data d'aprovació
:   19/02/2018

Data de publicació
:   20/02/2018

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4587.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4587)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4587)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES I CONVOCATÒRIA BEQUES TFM-ODS&url=https://www.boua.ua.es/va/acuerdo/4587)

**Títol:** BASES I CONVOCATÒRIA BEQUES TFM-ODS

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dilluns, 19 de febrer de 2018

BASES I CONVOCATÒRIA BEQUES TFM-ODS

Per a impulsar Treballs Fi de Màster sobre Cooperació Internacional per al Desenvolupament - en el marc de la promoció dels Objectius de Desenvolupament Sostenible -, durant el curs 2017-2018.

PREÀMBUL

La Universitat d'Alacant, després de la irrupció del nou escenari que plantegen els Objectius de Desenvolupament Sostenible (ODS), - aprovats l'any 2015 en la 69 Assemblea General de les Nacions Unitats en el marc de l'Agenda 2030 - ha iniciat un procés de reflexió estratègica sobre la seua integració en la nostra Universitat. Aquesta tasca implica abordar els ODS de forma transversal en les polítiques universitàries i integrar l'agenda 2030 en els seus diferents àmbits d'acció: la formació, la investigació i l'extensió universitària.

Les universitats públiques valencianes i les institucions de la Generalitat Valenciana amb competències en Cooperació Universitària per al Desenvolupament, comparteixen de manera col·lectiva el procés de reflexió sobre quines implicacions tenen els ODS, en el marc de la Cooperació Internacional i la forma d'abordar els canvis a introduir en el sistema universitari per a poder incorporar-los. En conseqüència, participar en la generació d'aqueix nou model de Desenvolupament que proposa l'Agenda 2030 es converteix en un repte, però també en una oportunitat; en una guia per a la transformació de les polítiques universitàries, les seues estructures organitzatives i les seues dinàmiques internes.

La UA pretén incorporar a la docència universitària, a més dels coneixements tècnics, les competències genèriques vinculades a la transmissió de valors que contribuïsquen a formar ciutadanes i ciutadans responsables i compromesos amb el Desenvolupament Sostenible. La nostra universitat necessita formar en competències i capacitats noves i aquesta missió requereix d'un espai de formació compartit entre els membres de la comunitat universitària.

Aquesta convocatòria pretén ser una de les eines de la UA per a l'impuls de la integració dels ODS de manera global en la nostra universitat i concretament dins dels estudis universitaris de postgrau.

1. Objecte de la convocatòria.

Impulsar la realització de postgraus mitjançant el finançament, en concepte de subvenció, de 19 beques dirigides a estudiants de la Universitat d'Alacant que cursen Màsters Oficials de la UA de caràcter presencial, que estiguen realitzant el seu Treball Fi de Màster en matèries sobre Cooperació Internacional per al Desenvolupament, en el marc dels Objectius de Desenvolupament Sostenible i que complisquen els requisits establits en l'article 2 de les presents bases.

2. Requisits per a la seua sol·licitud.

L’alumnat interessat haurà de complir els següents requisits:

2.1. Que el Treball Fi de Màster aborde algun dels àmbits d'actuació arreplegats en els Objectius de Desenvolupament Sostenible i que es resumeixen en: Lluita contra la pobresa i la fam, salut per a la prevenció de malalties i els seus tractaments, l'educació sanitària a tots els nivells, qualitat en l'educació, igualtat de gènere, ús eficient de l'energia, processos de millora d'empleabilidad, infraestructures sostenibles, desigualtat, ciutats resilients, ús eficient dels recursos hídrics, consum responsable, canvi climàtic, medi ambient sostenible, pau, justícia i aliances.

2.2. Ser estudiant i estar matriculat o matriculada durant el curs acadèmic 2017/18 en Màsters Oficials de caràcter presencial de la Universitat d'Alacant.

2.3. No percebre sous o salaris que impliquen vinculació contractual o estatutària amb la Universitat d'Alacant.

3. Descripció de les beques.

Conceptes inclosos:

Assignació d’un únic pagament de 1.500 € que es realitzarà una vegada finalitzat i defensat amb èxit el TFM. El termini màxim d'execució del TFM serà de 8 mesos des de la data de concessió de la subvenció.

En cas de desplaçament a tercers països per a la realització de les pràctiques de TFM, assignació d'una ajuda màxima de 500 €, mitjançant borsa de viatge.

Assegurança mèdica de salut, accident i repatriació en cas de mort o malaltia molt greu, amb la companyia d'assegurances que establisca la Universitat d'Alacant.

4. Marc pressupostari i legal.

4.1. Els crèdits destinats a la present convocatòria s'executaran amb càrrec al pressupost del Vicerectorat de Relacions Internacionals de la UA per a l'exercici 2018. Clau orgànica: 2018 5160 4B 0004

4.2. La dotació màxima a assignar és de trenta-nou mil euros (39.000 €) i està supeditada a la disponibilitat de liquiditat de la UA.

4.3. La subvenció assignada s'ajustarà a allò que estableix la Llei 38/2003, de 17 de novembre, General de Subvencions; a l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació de la Generalitat Valènciana, per la qual s'estableixen les bases reguladores per a la concessió de subvencions en matèria de cooperació i a les regulacions, requisits i termes establits per les normes de funcionament intern de la UA, a més d’allò que aquesta convocatòria estableix.

4.4. Aquesta convocatòria compta amb finançament de la Direcció General de Cooperació de la Generalitat Valenciana , en el marc del conveni de Cooperació signat entre ambdues institucions el 25 de setembre de 2017.

5. La Comissió de Selecció.

5.1. Té com a competència avaluar les sol·licituds presentades i establir l'ordre de prelació dels candidats i candidates participants.

5.2. Estarà presidida pel vicerector o vicerectora amb competències en Relacions Internacionals. Actuaran com a vocals, la vicerectora o vicerector d'Estudiants i Ocupació, o persona en qui delegue; la directora o director del Secretariat de Projecció Internacional i Cooperació, o persona en qui delegue i la directora o director del Servei de Relacions Internacionals. El subdirector o subdirectora de Cooperació Universitària al Desenvolupament actuarà com a secretari o secretària, i podrà també tenir personal assessor extern en cas que siga necessari.

5.3. El president o presidenta, en cas d'absència, podrà delegar en el o la vocal que determine.

6. Criteris d'avaluació de sol·licituds.

6.1 Les sol·licituds presentades es valoraran per la Comissió de Selecció, segons els següents mèrits:

I) Nota mitjana ponderada de l'expedient acadèmic del grau (màxim 2 punts).

- Matrícula d'honor: 2 punts.

- Excel·lent: 1,5 punts.

- Notable: 1 punt.

- Aprovat: 0,5 punts.

II) Coneixement d'idiomes estrangers (màxim 1 punt).

- Nivell B1: 0,25 punts.

- Nivell B2: 0,50 punts.

- Nivell C1 o superior: 0,75 punts.

III) Afinitat del TFM amb els ODS (màxim 9 punts):

* Si el TFM té relació amb la promoció de l'eix de les personesestablit en els ODS (màxim 4 punts).

- Estudis sobre la pobresa, causes que la produeixen i eines per a la seua eradicació.

- Treballs sobre l’eliminació de totes les formes de la fam extrema i la desnutrició: pràctiques agrícoles sostenibles, accés igualitari a terres i mercats, incorporació d'infraestructura i tecnologia per a la millora de la productivitat agrícola, etc.

- Estudis sobre salut i benestar en països empobrits i àrees poc desenvolupades: educació sanitària, malalties previsibles en països empobrits, mortalitat infantil, salut reproductiva i sexual, tractament de malalties contagioses, etc.

- Treballs sobre educació inclusiva i accés igualitari a la formació en tots els seus àmbits.

- Treballs d’investigació sobre gènere, violència i inclusió social en tots els seus àmbits.

* Si el TFM té relació amb la promoció de l'eix del planetaestablit en els ODS (màxim 3 punts).

- Treball sobre millora de l'eficiència hídrica, tecnologies de tractament de l'aigua en els països en desenvolupament i recuperació d'ecosistemes relacionats amb aquest recurs.

- Treballs sobre producció i consum sostenible: empremta ecològica, reciclatge i tractament de residus, cadenes de producció i subministrament eficients, etc.

- Treballs sobre el canvi climàtic i els processos que el provoquen.

- Treballs sobre millora dels ecosistemes marins i costaners de la contaminació terrestre o que estudien els impactes de l'acidificació dels oceans.

- Treballs que promoguen l'ús sostenible dels ecosistemes terrestres: ordenació sostenible dels boscos, lluita contra la desertificació, degradació de les terres, pèrdua de diversitat biològica, etc.

* Si el TFM té relació amb la promoció dels eixos de la prosperitat, la pau i les aliancesestablits en els ODS (màxim 2 punts).

- Treballs sobre les fonts d'energies netes, com la solar, eòlica i termal en països empobrits.

- Treballs sobre la promoció de l'ocupació i economia de qualitat basada en el creixement econòmic sostingut, augment dels nivells de productivitat i la innovació tecnològica en països empobrits.

- Treballs sobre la construcció d'infraestructures resilientes, industrialització inclusiva i sostenible i foment de la innovació en països empobrits.

- Estudis sobre les causes que originen la desigualtat: regulació i control dels mercats i les institucions financeres, assistència per al desenvolupament i la inversió estrangera directa per a les regions empobrides, processos de migració i mobilitat segura de les persones, etc.

- Estudis sobre la sostenibilitat de les ciutats: millora dels assentaments marginals (transport públic, àrees públiques verdes, seguretat, etc.) i millora de la planificació i gestió urbana participativa i inclusiva.

- Estudis sobre pau i justícia: enfortiment de l'Estat de Dret, promoció dels Drets Humans, consolidació dels països en desenvolupament en les institucions de governabilitat mundial, etc.

- Estudis sobre aliances de xarxes públiques, privades o mixtes, com a eines per a l'impuls dels ODS.

6.2. Valorades les sol·licituds, s'assignaran les beques segons l'ordre de puntuació, però tenint en consideració que no s'atorgaran més de dues beques a estudiants matriculats en el mateix màster, llevat que existisquen vacants. En cas de més de dues candidatures a un mateix màster, se seleccionaran les dues primeres.

7. Formalització de sol·licituds.

7.1. Es podran presentar sol·licituds des de l'endemà de la seua publicació en el BOUA fins al 23 de març de 2018, inclusivament.

7.2. Les sol·licituds es dirigiran al Servei de Relacions Internacionals, Subdirecció de Cooperació Universitària al Desenvolupament de la UA, a través del Registre General de la UA o de qualsevol altre procediment establit en la Llei 39/2015, d'1 d'octubre, del Procediment Administratiu Comú de les Administracions Públiques.

7.3. Les sol·licituds es formalitzaran exclusivament a través del formulari disponible en la pàgina web: <https://sri.ua.es/va/cooperacion/convocatorias/convocatoria-tfm-ods.html>.

8. Obligacions de l'alumnat sol·licitant.

8.1. Hauran de presentar junt amb la sol·licitud:

- Fotocòpia del DNI, del NIE, o si no disposen d'aquest últim, fotocòpia del passaport o d'un altre document del seu país d'origen que acredite la seua identitat, edat i nacionalitat.

- Fitxa informativa de l'expedient del pla d'estudis requerit per a les pràctiques del màster i de l'expedient del grau cursat prèviament, en el qual figure la nota mitjana de l'expedient acadèmic (fitxa disponible en el Campus Virtual).

- Fotocòpia acarada de la documentació que acredite el compliment dels requisits establits en el barem i dels mèrits al·legats.

8.2. En el supòsit de renúncia de la beca una vegada concedida, hauran de presentar escrit per Registre General de la UA.

9. Notificació.

Les notificacions d'actes relacionats amb la present convocatòria (llista provisional, llista definitiva i resolució de la convocatòria) es publicaran en la pàgina web del Servei de Relacions Internacionals, Subdirecció de Cooperació Universitària al Desenvolupament, en aplicació de l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques (BOE de 2 d'octubre de 2015).

10. Protecció de dades de caràcter personal.

Les dades de caràcter personal aportades quedaran incloses en el fitxer automatitzat de Personal d'aquesta Universitat, que es compromet a no fer un ús diferent d'aquell para el qual han sigut sol·licitades, segons la resolució de la Universitat d'Alacant, de 17 de desembre de 2002, per la qual es regula els fitxers automatitzats de dades de caràcter personal (W.L.O.Y. de 15 de gener de 2003).

La Universitat d'Alacant contempla la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei orgànica 15/1999, de 13 de desembre, de protecció de dades; els quals han de ser exercits, per escrit, davant la Gerència d'aquesta Universitat.

11. Recursos.

Contra la present convocatòria es podrà interposar recurs de reposició en el termini d'un mes comptat a partir de l'endemà de la seua publicació, davant el rector, de conformitat amb allò que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques.

Davant els actes administratius de la Comissió de Selecció, podrà interposar-se recurs d'alçada previst en l'article 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes comptat des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre’l.

Alacant, a 19 de febrer de 2018

Juan Llopis Taverner

Vicerector de Relacions Internacionals





[Carretera Sant Vicent del Raspeig s/n  
03180 Sant Vicent del Raspeig - Alacant  
 Tel. 71 583 8803 - Fax 95 234 3761](https://www.google.es/maps/@07.700537,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12171&trk=tyah&trkInfo=tarId%2C4759754038999%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)